

**การแข่งขันจรวดขวดลม**

**เนื่องในงานชัยเกษมวิชาการ ๖๒**

**ณ โรงเรียนชัยเกษมวิทยา จังหวัดประจวบคีรีขันธ์**

.............................................................................

**๑. คุณสมบัติของผู้เข้าแข่งขัน**

๑.๑ ผู้สมัครเข้าแข่งขันต้องเป็นนักเรียน ระดับประถมศึกษาปีที่ ๔ - ๖

๑.๒ ผู้สมัครเข้าแข่งขัน ทีมละไม่เกิน ๓ คน

๑.๓ ผู้สมัครเข้าแข่งขัน ต้องนำอุปกรณ์มาประดิษฐ์จรวดขวดลมพร้อมกันภายในเวลา ๒ ชั่วโมง ณ สนามแข่งขันตามรูปแบบ ดังนี้

 ๑.๓.๑ ตัวจรวดทำจากขวดน้ำอัดลม ไม่จำกัดรูปแบบ แต่มีขนาดไม่เกิน ๗๕๐ มิลลิลิตร

๑.๓.๒ ไม่จำกัดรูปแบบฐานยิงและเครื่องอัดอากาศ โดยนำมาเองหรือจะใช้ของโรงเรียน

ที่จัดเตรียมไว้ก็ได้

๑.๔ สถานศึกษา มีสิทธิ์ส่งทีมเข้าแข่งขันได้ไม่เกิน โรงเรียนละ ๒ ทีม

**๒. กำหนดการแข่งขัน ในวันอังคาร ที่ ๑๑ กุมภาพันธ ๒๕๖๓**

**๓. กติกาการแข่งขัน**

 ๓.๑ ทำการยิงต่อเนื่องทีมละ ๓ ครั้ง (คะแนนเต็ม ๑๕๐ คะแนน) จำนวน ๒ รอบ

 ๓.๒ นำคะแนนที่ได้ทั้ง ๒ รอบมารวมกัน (คะแนนเต็ม ๓๐๐ คะแนน)

 ๓.๓ เวลาในการยิงจรวดแต่ละครั้งไม่เกิน ๕ นาที หรือตามที่กรรมการเห็นสมควร

 ๓.๔ รายละเอียดของเป้าที่ใช้แข่ง

 ๓.๔.๑ ระยะห่างจากแนวยิงถึงเป้า ประมาณ ๑๐ เมตร

 ๓.๔.๒ ลักษณะของเป้าเป็นแบบเป้ายิงปืน ลักษณะเป็นวงกลมซ้อนกัน จำนวน ๕ วงบนพื้น เส้นผ่านศูนย์กลางของวงกลมแต่ละวงเริ่มจากวงเล็กไปถึงวงใหญ่ประมาณ ๑ , ๒ , ๓ , ๔ และ ๕ เมตร ตามลำดับ ที่จุดศูนย์กลางเป็นธงสีแดงปักอยู่เพื่อง่ายแก่การสังเกต



 ๓.๔.๓ วงกลมแต่ละวงมีค่าคะแนน โดยเริ่มจากวงนอกสุดถึงวงในสุด เริ่มตั้งแต่ ๑๐ , ๒๐ , ๓๐ , ๔๐ และ ๕๐ คะแนนตามลำดับซึ่งวงในสุดจะมีค่าคะแนนสูงสุดเท่ากับ ๕๐ คะแนน

 ๓.๕ เกณฑ์การให้คะแนน

 ๓.๕.๑ จะทำการบันทึกคะแนนเมื่อจรวดหยุดนิ่งเฉพาะในวงกลมเป้าที่มีคะแนน

 ๓.๕.๒ นำคะแนนที่ได้จากการบันทึกทั้ง ๓ ครั้งจำนวน ๒ รอบมารวมกัน ทีมที่มีคะแนนรวมสูงสุดเป็นผู้ชนะ

 ๓.๕.๓ หากคะแนนเท่ากันให้นับจำนวนสถิติการยิงเข้าเป้า ทีมใดที่มีสถิติการยิงเข้าเป้ามากครั้งกว่าเป็นผู้ชนะ

 ๓.๕.๔ หากสถิติการยิงในข้อ ๓.๕.๓ มีจำนวนเท่ากัน ให้ทีมที่มีสถิติเท่ากันทำการยิงตัดสินใหม่ทีมละ ๑ ครั้ง จนกว่าจะได้ผู้ชนะ โดยใช้เกณฑ์ตัดสินวัดระยะจากเสาธงกึ่งกลางเป้ามายังตัวจรวดที่หยุดนิ่งทีมใดมีระยะสั้นที่สุดเป็นผู้ชนะ

 ๓.๖ ผลการตัดสินของคณะกรรมการถือเป็นที่สิ้นสุด

**๔. เกณฑ์การตัดสิน**

 ๔.๑ ทีมที่ได้คะแนนสูงสุด ๓ อันดับ ได้รับทุนการศึกษา พร้อมเกียรติบัตร

 ๔.๒ ผู้เข้าแข่งขันได้รับเกียรติบัตรทุกคน

**๕. รางวัล ประกาศผลการแข่งขัน**

 ๕.๑ รางวัลชนะเลิศ เงินรางวัล ๑,๐๐๐ บาท พร้อมเกียรติบัตร

 ๕.๒ รางวัลรองชนะเลิศอันดับ ๑ เงินรางวัล ๘๐๐ บาท พร้อมเกียรติบัตร

 ๕.๓ รางวัลรองชนะเลิศอันดับ ๒ เงินรางวัล ๕๐๐ บาท พร้อมเกียรติบัตร

**๖. หมดเขตรับสมัคร**

วันที่ ๓๑ มกราคม ๒๕๖๓

.......................................................................

หมายเหตุ ติดต่อขอทราบรายละเอียดเพิ่มเติมได้ที่

โรงเรียนชัยเกษมวิทยา จังหวัดประจวบคีรีขันธ์

โทรศัพท์ ๐๘๑-๗๖๑๑๘๘๘ ในวันและเวลาราชการ